CELEX: 32018D0487
Language: fi
Date: 2018-03-20 00:00:00
Title: Neuvoston päätös (EU) 2018/487, annettu 20 päivänä maaliskuuta 2018, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Oesterreichische Nationalbankin ulkopuolisten tilintarkastajien osalta

23.3.2018   
            
            
               FI
            
            
               Euroopan unionin virallinen lehti
            
            
               L 81/17
            
         NEUVOSTON PÄÄTÖS (EU) 2018/487,
   annettu 20 päivänä maaliskuuta 2018,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Oesterreichische Nationalbankin ulkopuolisten tilintarkastajien osalta
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
   ottaa huomioon Euroopan unionin neuvostolle Oesterreichische Nationalbankin ulkopuolisista tilintarkastajista 26 päivänä tammikuuta 2018 annetun Euroopan keskuspankin suosituksen (EKP/2018/1) (1),
   sekä katsoo seuraavaa:
   
               (1)
            
            
               Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja sellaisten jäsenvaltioiden kansallisten keskuspankkien tilit, joiden rahayksikkö on euro.
            
         
               (2)
            
            
               Oesterreichische Nationalbankista annetun Itävallan liittovaltion lain 37 pykälän 1 momentin mukaan Oesterreichische Nationalbankin yhtiökokous valitsee yhden ulkopuolisen tilintarkastajan ja yhden ulkopuolisen varatilintarkastajan enintään viiden vuoden ajanjaksoksi. Ulkopuoliselle varatilintarkastajalle annetaan valtuudet ainoastaan siinä tapauksessa, että ulkopuolinen tilintarkastaja ei kykene suorittamaan tilintarkastusta.
            
         
               (3)
            
            
               Oesterreichische Nationalbankin nykyisen ulkopuolisen tilintarkastajan ja nykyisen ulkopuolisen varatilintarkastajan toimikausi päättyi tilikauden 2017 tilintarkastuksen jälkeen. Tämän vuoksi on tarpeen nimittää ulkopuoliset tilintarkastajat tilikaudesta 2018 alkaen.
            
         
               (4)
            
            
               Oesterreichische Nationalbank on valinnut Ernst & Young Wirtschaftsprüfungsgesellschaft m.b.H.:n ulkopuoliseksi tilintarkastajakseen ja Deloitte Audit Wirtschaftsprüfungs GmbH:n ulkopuoliseksi varatilintarkastajakseen tilikausiksi 2018–2022.
            
         
               (5)
            
            
               EKP:n neuvosto suositti, että Ernst & Young Wirtschaftsprüfungsgesellschaft m.b.H. nimitetään Oesterreichische Nationalbankin ulkopuoliseksi tilintarkastajaksi ja Deloitte Audit Wirtschaftsprüfungs GmbH nimitetään Oesterreichische Nationalbankin ulkopuoliseksi varatilintarkastajaksi tilikausiksi 2018–2022.
            
         
               (6)
            
            
               EKP:n neuvoston suosituksen johdosta neuvoston päätös 1999/70/EY (2) olisi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 9 kohta seuraavasti:
   
      ”9.   Ernst & Young Wirtschaftsprüfungsgesellschaft m.b.H. hyväksytään Oesterreichische Nationalbankin ulkopuoliseksi tilintarkastajaksi tilikausiksi 2018–2022.
      Deloitte Audit Wirtschaftsprüfungs GmbH hyväksytään Oesterreichische Nationalbankin ulkopuoliseksi varatilintarkastajaksi tilikausiksi 2018–2022.”
   
   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu Euroopan keskuspankille.
   
      Tehty Brysselissä 20 päivänä maaliskuuta 2018.
      
         
            Neuvoston puolesta
         
         
            Puheenjohtaja
         
         E. ZAHARIEVA
      
   
   
      (1)  EUVL C 37, 1.2.2018, s. 1.
   
      (2)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).